ตลาดหุ้นเอเชียสดใส ตามดาวโจนส์พุ่ง 300 จุด นลท.คลายกังวลสงครามการค้าสหรัฐฯ-จีน
ตลาดหุ้นเอเชียสดใส ตามดาวโจนส์พุ่ง 300 จุด นลท.คลายกังวลสงครามการค้าสหรัฐฯ-จีน
ตลาดหุ้นเอเชียสดใส ตามดาวโจนส์พุ่ง 300 จุด นลท.คลายกังวลสงครามการค้าสหรัฐฯ-จีน
9 ส.ค. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นกว่า 300 จุดเมื่อคืน โดยได้ปัจจัยบวกจากอัตราผลตอบแทนพันธบัตรรัฐบาลสหรัฐที่เริ่มมีเสถียรภาพ นอกจากนี้ การที่จีนได้กำหนดอัตราค่ากลางเงินหยวนในระดับสูงกว่าการคาดการณ์ของตลาดเมื่อวานนี้ ยังช่วยให้นักลงทุนคลายความกังวลเกี่ยวกับสงครามการค้าระหว่างสหรัฐกับจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,758.15 จุด เพิ่มขึ้น 164.80 จุด, +0.80%
ดัชนี SSE Composite ตลาดหุ้นจีนเปิดวันนี้ที่ 2,805.59 จุด เพิ่มขึ้น 11.04 จุด, +0.40%
ดัชนี HSI ตลาดหุ้นฮ่องกงเปิดวันนี้ที่ 26,278.92 จุด เพิ่มขึ้น 158.15 จุด, +0.61%
ดัชนี KOSPI ตลาดหุ้นเกาหลีใต้เปิดวันนี้ที่ 1,940.06 จุด เพิ่มขึ้น 19.45 จุด, +1.01%
ดัชนี FBMKLCI ตลาดหุ้นมาเลเซียเปิดวันนี้ที่ 1,613.30 จุด ลดลง 2.72 จุด, -0.17%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,918.54 จุด เพิ่มขึ้น 4.38 จุด, +0.06% 
ทั้งนี้ ตลาดหุ้นไต้หวันปิดทำการวันนี้เนื่องจากไต้ฝุ่นเลกีมา และตลาดหุ้นสิงคโปร์ปิดทำการวันนี้เนื่องในวันชาติ
นักลงทุนขานรับอัตราผลตอบแทนพันธบัตรของสหรัฐที่เริ่มมีเสถียรภาพ โดยอัตราผลตอบแทนพันธบัตรรัฐบาลสหรัฐอายุ 10 ปีดีดตัวสู่ระดับ 1.753% เมื่อคืนนี้ หลังจากที่ร่วงลงแตะระดับต่ำสุดนับตั้งแต่ปี 2559 เมื่อวันพุธที่ผ่านมา สืบเนื่องมาจากความกังวลที่ว่าการทำสงครามการค้าระหว่างสหรัฐและจีนจะส่งกระทบต่อการขยายตัวของเศรษฐกิจโลก
ขณะเดียวกัน การที่จีนกำหนดอัตราค่ากลางเงินหยวนเมื่อวานนี้ที่ระดับ 7.0039 หยวนต่อดอลลาร์ ซึ่งสูงกว่าที่ตลาดคาดการณ์ไว้นั้น ยังช่วยให้นักลงทุนคลายจากความกังวลที่ว่า จีนอาจใช้ค่าเงินหยวนเป็นเครื่องมือในการทำสงครามการค้ากับสหรัฐ
นอกจากนี้ ตลาดยังได้รับปัจจัยบวกจากข้อมูลการค้าที่สดใสของจีน โดยสำนักงานศุลกากรจีน (GAC) รายงานว่า ยอดนำเข้าเดือนก.ค.ปรับตัวลง 5.6% เมื่อเทียบรายปี ซึ่งดีกว่าที่นักวิเคราะห์คาดการณ์ว่าจะร่วงลง 9.0% ขณะที่ยอดส่งออกเดือนก.ค.ดีดตัวขึ้น 3.3% ซึ่งดีกว่าที่นักวิเคราะห์คาดว่าจะลดลง 2.0%